Ροδέλες απο μοσχαρίσιο κότσι με άσπρη σάλτσα.

ΥΛΙΚΑ
· 4 κομμάτια (ροδέλες) μοσχαρίσιο κότσι
· 1/4 φλ. ελαιόλαδο
· 1/3 κουπας βούτυρο ανάλατο
· 3 φλ. λευκο κρασι (ή λιγότερο)
· 1 λεμόνι
· 20 γρ. ψιλοκομμένο μαιντανό
· Αλεύρι
· Αλάτι
· Πιπέρι
 
 
 
ΠΡΟΕΤΟΙΜΑΣΙΑ 
1. Πλένουμε το κρέας μας και στεγνώνουμε με χαρτί κουζίνας. Καλύπτουμε το μοσχαρίσιο κότσι καλά με αλεύρι.
2. Σε ενα μεγάλο τηγάνι με ψηλά τοιχώματα, ζεσταίνουμε το ελαιόλαδο και το βούτυρο σε μέτρια φωτιά μέχρι να σταματήσει να αφρίζει το βούτυρο. Εάν δεν εχουμε τηγάνι αρκετά μεγάλο για να χωρέσουν ολα τα κομμάτια σε μια στρώση, χρησιμοποιούμε δυο μικρότερα. Προσθέτουμε τα κομμάτια στο τηγάνι βαζοντάς τα σε μια στρώση. Μαγειρεύουμε σε μέτρια φωτιά μέχρι να ροδίσουν από τη μία πλευρά. Προσθέτουμε το αλάτι και το πιπέρι. Γυρίζουμε το κρέας και ροδίζουμε και την άλλη πλευρά, προσθέτουμε και εδω αλάτι και πιπέρι.
3. Προσθέτουμε αρκετό λευκό κρασί σχεδον να καλύψει το κρέας. Μειώνουμε τη θερμοκρασία ωστε να σιγοβράζει. Καλύπτουμε με ένα καπάκι. Σιγοβράζουμε για 2 1/2 ώρες.
4. Παίρνουμε λεπτές φλούδες λεμονιού και τις κόβουμε σε πολύ λεπτές λωρίδες.
5. Αφαιρούμε το κρέας και το διατηρουμε ζεστο σε ένα πιάτο. Επειδή το κρέας θα ειναι αρκετά μαλακό ώστε να φεύγει απο το κόκκαλο, καλο θα ήταν η σπάτουλά μας να είναι αρκετά μεγάλη ώστε να κρατηθούν τα κομματια ανέπαφα.
6. Προσθέτουμε τη φλούδα λεμονιού και ψιλοκομμένο μαϊντανό στη σάλτσα και δυναμώνουμε τη φωτιά. Βράζουμε για αρκετά λεπτά ωστε η σάλτσα να πιει τα υγρα. Ανακατεύουμε καλά και ξεκολάμε τυχον υπολείματα κρέατος απο το τηγάνι συνεχίζοντας το ανακάτεμα ώστε να μην μας καει η σάλτσα.
7. Βγάζουμε απο τη φωτιά και τοποθετούμε πάλι στο τηγάνι τα κομμάτια του κρέατος. Περιχύνουμε το κρέας με τη σάλτσα και κλείνουμε το καπάκι. Αφήνουμε για 3-5 λεπτά να ζεσταθει το κρέας και σερβίρουμε με τη σάλτσα πάνω στο κρέας.

